RANKO MARINKOVIĆ – KIKLOP

**JEZIK I STIL**

- ironija

- sarkazam

- groteska

- apsurd

- simbolika

 - asocijativnost i aluzivnost izraza

- intertekstualnost

- igra riječima

- grafostilističke osobitosti teksta

- izmjena tehnike realističkog pripovijedanja s unutarnjim monologom, tijekom svijesti i

 imaginarnim dijalogom

IRONIJA

- kao voltaireovski pogled na svijet koji izražava i nadmoć i nemoć nad svijetom; ironija služi autoru da upozori na apsurde našeg svijeta

- ironijska uloga nadimaka u karakterizaciji likova

SARKAZAM

- spoznaja o izjednačavanju čovjeka i životinje (kraj romana)

GROTESKA

- groteskno je doslovno Melkiorovo puzanje u Zoopolis

APSURD

- apsurdno je da je čovjek ugrožen od čovjeka i sveden na životinju

SIMBOLIKA

- simbolika kiklopa kao rata, simbolika imena: Melkior – jedan od triju kraljeva koji su išli na poklonstvo u Betlehem

- gigantski kukac svežder, strahoviti aligator, jednooki Polifem = simboli (uništavaju sve humano u čovjeku, nagovještavaju trijumf zločinačkog elementa ljudske duše - od mitskih vremena kiklopa pa do suvremenih zbivanja)

INTERTEKSTUALNOST

- aluzije na djela iz hrvatske i svjetske književnosti (Kranjčević, Ujević, Homer, Moliere, Dostojevski, Shakespeare)

U devetom pjevanju Homerove *Odiseje* Odiseja i njegove prijatelje zatočio je kiklop Polifem u špilji koji svakog dana pojede dva mornara za doručak i večeru- Odisej se dosjetio kako ga nadmudriti: predstavio mu se kao Nitko i ponudio mu vino sa svojih lađa. Polifem se opio , a to je pijanstvo Odisej iskoristio i užarenim kopljem mu izbio jedino oko.

Polifem je počeo očajno i bolno vikati, što su čuli i drugi kiklopi i pitali ga što mu je, a on je rekao da ga Nitko hoće ubiti, na što su oni slegnuli ramenima jer ako ga nitko neće, znači da je sve Božja volja, a protiv bogova oni su nemoćni. Nakon toga Polifem je ponovo stavio kamen na špilju, a Odisej se svezao , zajedno s preostalim mornarima, za trbuhe ovaca te su tako uspjeli izaći iz špilje (Polifem je pipao ovce, ali samo po leđima, ne nadajući se da bi mornari mogli izaći ikako drugačije).

U Marinkovićevom djelu kiklop Polifem postaje rat koji je navalio kamen na špilju svijeta i jede čovjeka po čovjeka. Glavni junak Marinkovićeva romana – Melkior Tresić, postaje suvremeni Odisej koji nastoji nadmudriti rat i spasiti vlastiti život.

„Među svim autorima na koje aludira Marinković izuzetnu ulogu ima Shakespeare. Na nekih sedamdeset mjesta spominje se njegovo ime ili imenuju lica ili navode citati – iz ukupno jedanaest Shakespeareovih djela . Najčešći je izvor asocijacija Hamlet, koji na preko dvadeset mjesta u knjizi na razne načine ilustrira situaciju propadanja, uništenja, rastvaranja, i to tragično, groteskno, opsceno – erotički, smiješno, patetično u plemenitom smislu. Najčešće se varira Hamletova misao o kralju koji prolazi kroz prosjačka crijeva. Oba aspekta tog motiva; smrt koja sve izjednačuje i proces sveopćeg međusobnog proždiranja leže u temelju kiklopske teme.“

 Ivo Vidan

„ KRALJ: No, Hamlete, gdje je Polonije?

 HAMLET: Na večeri.

 KRALJ: Na večeri! Gdje?

 HAMLET: Ne gdje on jede, nego gdje jedu njega. Upravo je sada pri njemu neki

 sastanak političkih crva. Crv vam je pravi car u pogledu hrane. Mi tovimo

 sva druga stvorenja da tovimo sebe, a sebe tovimo za gliste. Debeo kralj i

 mršav prosjak samo su dva različita jela – dva donosa za jedan stol; i to je kraj.

KRALJ: Jao, jao!

HAMLET: Čovjek može pecati ribu crvom koji je jeo kralja, i jesti ribu koja se hranila tim

 crvom.

KRALJ: Što misliš time reći?

HAMLET: Ništa; želim samo pokazati da kralj može poći na svečano putovanje kroz crijeva

 prosjaka.“

 W. Shakespeare – Hamlet (IV./3.)

**GRAFOSTILISTIČKE OSOBITOSTI TEKSTA**

- Marinković ističe neke riječi i rečenice drukčijim tipom slova da bi ih naglasio

- pojava **kurziva** (kosa slova) i **verzala** (velika slova)

- verzalom se najčešće uspostavlja ironijski odnos